proxectonos/corpus_dominio_legal_administrativo_tmp huggingface dataset:
EXTRACTO da Orde do 7 de agosto de 2018 pola que se establecen as bases reguladoras do Bono emprega automoción para a formación con contratación de persoas desempregadas no sector da automoción en Galicia e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 20/08/2018

BDNS (Identif.): 411800.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias as empresas pertencentes aos sectores da industria da automoción que contén no seu cadro de persoal cun mínimo de 50 persoas traballadoras. Estas empresas, calquera que sexa a forma xurídica que adopten, deben contar con centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
Segundo. Obxecto
Esta orde ten por obxecto establecer as bases reguladoras polas cales se rexerá, no ámbito da Comunidade Autónoma de Galicia, un programa de formación con contratación de persoas desempregadas nos sectores de actividade vinculados ao sector da automoción. Por medio desta convocatoria as empresas que soliciten participar na presente convocatoria terán a posibilidade de obter axudas para a formación con contratación por conta allea de persoas en situación de desemprego como parte deste programa de contratación.
Terceiro. Base reguladora
Orde do 7 de agosto de 2018 pola que se establecen as bases reguladoras do Bono emprega automoción para a formación con contratación de persoas desempregadas no sector da automoción en Galicia e se procede á súa convocatoria para o ano 2018.
Cuarto. Importe da orde de convocatoria.
No exercicio económico 2018, as axudas recollidas nesta orde de convocatoria financiaranse con cargo á aplicación orzamentaria 09.40.322C.470.3, código de proxecto 2018 00 103, cunha contía de 3.000.000 euros (fondo finalista).
Quinto. Prazo de presentación de solicitudes
O prazo para a presentación das solicitudes das axudas establecidas nesta orde comezará o día seguinte ao da súa publicación e rematará o 30 de setembro de 2018.
Se o último día de prazo é inhábil, entenderase prorrogado ao primeiro día hábil seguinte.
Santiago de Compostela, 7 de agosto de 2018
CORRECCIÓN DE ERROS. Decreto 23/2018, do 15 de febreiro, polo que se modifica o Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia, e se determina o sistema de participación das persoas usuarias no financiamento do seu custo.
Consellería de Política Social — I. Disposicións xerais — 22/08/2018

Advertidos erros no dito decreto, publicado no Diario Oficial de Galicia número 40, do luns 26 de febreiro de 2018, cómpre facer as seguintes correccións:
Na páxina 11617, na táboa de participación económica do anexo II do Decreto 149/2013, do 5 de setembro, 020105 Servizo de atención diúrna, na columna referida ao grao I, servizos hostaleiros, na fila quince, onde di: «13,37 %», debe dicir: «12,37 %».
Na páxina 11617, na táboa de participación económica do anexo II do Decreto 149/2013, do 5 de setembro, 020105 Servizo de atención diúrna, na columna referida ao grao II, servizos asistenciais, na fila oitava, onde di: «13,32 %», debe dicir: «12,32 %».
Na páxina 11620, no punto primeiro da disposición adicional única. Persoas beneficiarias de servizos, na liña sétima, onde di: «..., para os efectos de adecuar ás contías da participación...», debe dicir: «..., para os efectos de adecuar as contías da participación...».
RESOLUCIÓN do 3 de agosto de 2018 pola que se ordena a publicación do Acordo do Consello da Xunta de Galicia do 2 de agosto de 2018 polo que se aproba a relación de postos de traballo da Consellería do Mar.
Consellería de Facenda — III. Outras disposicións — 20/08/2018

A aprobación da relación de postos de traballo da Consellería do Mar xustifícase polos cambios de estrutura que tiveron lugar desde a súa aprobación e as necesidades funcionais e organizativas actuais, así como na Orde da Consellería de Facenda do 10 de maio de 2017, pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia e se aproba o modelo e se ditan instrucións para cubrilo (DOG núm. 90, do 11 de maio de 2017).
En consecuencia, por proposta da Consellería do Mar, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 2 de agosto de 2018, adoptou o seguinte
Primeiro. Apróbase a relación de postos de traballo da Consellería do Mar, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que na marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 2 de agosto de 2018, relativo á aprobación da relación de postos de traballo da Consellería do Mar, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 3 de agosto de 2018
ORDE do 6 de agosto de 2018 pola que se modifica a autorización, por cambio de titularidade, do centro privado Divina Pastora do Barco de Valdeorras.
Consellería de Cultura, Educación e Ordenación Universitaria — III. Outras disposicións — 22/08/2018

A representante legal do centro privado (CPR) Divina Pastora do Barco de Valdeorras (Ourense) solicita o cambio de titularidade a favor de Fundación Educativa Franciscanas Ana Mogas.
Mediante escritura pública notarial do 4 de xullo de 2018, Franciscanas Misioneras de la Madre del Divino Pastor, a través da súa representante, cede a titularidade do CPR Divina Pastora a favor de Fundación Educativa Franciscanas Ana Mogas.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Primeiro. Autorizar o cambio de titularidade do centro privado Divina Pastora do Barco de Valdeorras (Ourense), código 32001661, a favor de Fundación Educativa Franciscanas Ana Mogas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de agosto de 2018
CORRECCIÓN DE ERROS. Resolución do 3 de agosto de 2018, da Secretaría Xeral de Política Lingüística, pola que se conceden subvencións, en réxime de concorrencia competitiva, para a edición en lingua galega de recursos didácticos curriculares para niveis non universitarios, ao abeiro da convocatoria regulada na Orde do 20 de abril de 2018.
Consellería de Cultura, Educación e Ordenación Universitaria — III. Outras disposicións — 22/08/2018

Advertido erro na referida resolución, publicada no Diario Oficial de Galicia núm. 156, do 17 de agosto de 2018, publícase o seguinte anexo.
EXTRACTO da Orde do 6 de agosto de 2018 pola que se establecen as bases reguladoras e se procede á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2018/19.
Consellería de Cultura, Educación e Ordenación Universitaria — III. Outras disposicións — 22/08/2018

BDNS (Identif.): 412051.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Personas desempregadas con titulación universitaria matriculadas no curso 2018/19 nun máster universitario oficial ofertado polas universidades do Sistema universitario de Galicia
Segundo. Obxecto
Convocar en réxime de concorrencia competitiva axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das axudas
O importe global previsto na orde é de 200.000 euros.
A contía da axuda cubrirá o importe correspondente a 60 créditos de primeira matrícula do máster universitario segundo os prezos públicos establecidos no anexo do Decreto 68/2018, do 21 de xuño, polo que se fixan os prezos públicos pola prestación de servizos académicos e administrativos nas universidades do Sistema universitario de Galicia para o curso académico 2018/19 (DOG núm.128, do 5 de xullo de 2018).
Para os incluídos no punto 1.2 do anexo do decreto a contía máxima asignada será de 835,8 euros para os da epígrafe A) e de 591 euros para os da epígrafe B).
Para os incluídos no punto 1.3 do anexo do decreto a contía máxima asignada será de 1.881,6 euros para os da epígrafe A) e de 1.296,6 euros para os da epígrafe B).
Quinto. Prazo de presentación de solicitudes
O prazo de presentación de solicitudes será desde o día seguinte ao da publicación desta convocatoria no
Diario Oficial de Galicia
ata o 1 de outubro de 2018.
Santiago de Compostela, 6 de agosto de 2018
ORDE do 6 de agosto de 2018 pola que se modifica a autorización, por cambio de titularidade, do centro privado Mariano de Vigo.
Consellería de Cultura, Educación e Ordenación Universitaria — III. Outras disposicións — 22/08/2018

A representante legal do centro privado (CPR) Mariano de Vigo (Pontevedra) solicita o cambio de titularidade a favor de Fundación Educativa Franciscanas Ana Mogas.
Mediante escritura pública notarial do 4 de xullo de 2018, Franciscanas Misioneras de la Madre del Divino Pastor, a través da súa representante, cede a titularidade do CPR Mariano a favor de Fundación Educativa Franciscanas Ana Mogas.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Primeiro. Autorizar o cambio de titularidade do centro privado Mariano de Vigo (Pontevedra), código 36011181, a favor de Fundación Educativa Franciscanas Ana Mogas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de agosto de 2018
ORDE do 6 de agosto de 2018 pola que se modifica a autorización, por cambio de titularidade, do centro privado Divina Pastora de Ourense.
Consellería de Cultura, Educación e Ordenación Universitaria — III. Outras disposicións — 22/08/2018

A representante legal do centro privado (CPR) Divina Pastora de Ourense solicita o cambio de titularidade a favor de Fundación Educativa Franciscanas Ana Mogas.
Mediante escritura pública notarial do 4 de xullo de 2018, Franciscanas Misioneras de la Madre del Divino Pastor, a través da súa representante, cede a titularidade do CPR Divina Pastora a favor de Fundación Educativa Franciscanas Ana Mogas.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Primeiro. Autorizar o cambio de titularidade do centro privado Divina Pastora de Ourense, código 32008525, a favor de Fundación Educativa Franciscanas Ana Mogas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de agosto de 2018
RESOLUCIÓN do 10 de xullo de 2018 pola que se dá publicidade das subvencións concedidas ao abeiro da Orde do 5 de marzo de 2018 (Diario Oficial de Galicia número 59, do 23 de marzo) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2018.
Consellería de Cultura, Educación e Ordenación Universitaria — III. Outras disposicións — 21/08/2018

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude
Primeiro. Ordenar a publicación no
Diario Oficial de Galicia
das axudas concedidas ao abeiro da Orde do 5 de marzo de 2018 (DOG núm. 59, do 23 de marzo), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2018, con cargo ás aplicacións orzamentarias 10.21.433A.770.0 e 10.21.433A.781.2, segundo o anexo desta resolución.
Segundo. Desestimar o resto das solicitudes presentadas ao abeiro da Orde do 5 de marzo de 2018, que se recollen no anexo II desta resolución.
Santiago de Compostela, 10 de xullo de 2018
RESOLUCIÓN do 8 de agosto de 2018 pola que se dá publicidade ás axudas concedidas ao abeiro da Orde do 27 de decembro de 2017, modificada pola Orde do 16 de xullo de 2018, pola se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2018.
Consellería do Medio Rural — III. Outras disposicións — 23/08/2018

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, do programa e crédito orzamentario a que se imputen, da finalidade da subvención, do beneficiario e da cantidade concedida.
O financiamento destas axudas, cofinanciadas nun 7,50 % pola Administración xeral do Estado, nun 17,50 % pola Xunta de Galicia e nun 75 % polo Fondo Europeo Agrícola de Desenvolvemento Rural (Feader), efectúase con cargo á aplicación orzamentaria 13.03.712B.772.0 dos orzamentos xerais da Comunidade Autónoma de Galicia, dotada cun crédito total de 4.850.000 euros, para o ano 2018.
Estas axudas encádranse dentro da medida 4.1 «Apoio aos investimentos nas explotacións agrícolas» do PDR de Galicia 2014-2020, que ten como prioridade ou finalidade:
a) Mellorar os resultados económicos das explotacións agrarias e facilitar a súa reestruturación e modernización, en particular co obxecto de incrementar a súa participación e orientación cara ao mercado, así como a diversificación agrícola.
b) Reducir as emisións dos gases efecto invernadoiro e de amoníaco procedentes da agricultura.
Na súa virtude, a Dirección Xeral de Gandaría, Agricultura e Industrias Agroalimentarias, por delegación da conselleira,
Publicar no
Diario Oficial de Galicia
as axudas concedidas (anexo I) e denegadas (anexo II) ao abeiro Orde do 27 de decembro de 2017, modificada pola Orde do 16 de xullo de 2018, pola se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader), no marco do PDR de Galicia 2014-2020, convocatoria 2018.
Santiago de Compostela, 8 de agosto de 2018
Finalidade da subvención: todas as axudas concedidas teñen por finalidade a adquisición de maquinaria para a súa utilización en réxime asociativo.
RESOLUCIÓN do 2 de agosto de 2018, da Dirección Xeral de Patrimonio Natural, pola que se fai pública a inclusión dun exemplar e unha formación no Catálogo galego de árbores senlleiras.
Consellería de Medio Ambiente e Ordenación do Territorio — III. Outras disposicións — 23/08/2018

En cumprimento do disposto no artigo 4.8 do Decreto 67/2007, do 22 de marzo, polo que se regula o Catálogo galego de árbores senlleiras, modificado polo Decreto 10/2015, do 22 de xaneiro,
Facer pública a inclusión do seguinte exemplar e a seguinte formación no Catálogo galego de árbores senlleiras, mediante Resolución do 2 de agosto de 2018, da Dirección Xeral de Patrimonio Natural:
Data de solicitude: 22.6.2017.
Código: 156A.
Nome da árbore: Falso ciprés de Silvouta.
Especie:
Chamaecyparis lawsoniana
(A. Murr.) Parl.
Localidade: Silvouta.
Concello: Santiago de Compostela.
Provincia: A Coruña.
Coordenadas X/Y (UTM ETRS89 fuso 29): 532.394/4.746.412.
Motivos da catalogación: dimensións.
Data da solicitude: 22.9.2017.
Código: 38F.
Nome da árbore: Olmos de Santiago de Reinante.
Especie:
Ulmus x hollandica
Mill.
Localidade: Santiago de Reinante.
Concello: Barreiros.
Provincia: Lugo.
Coordenadas X/Y (UTM ETRS89 fuso 29): 647.673/4.822.569.
Motivo da catalogación: dimensións e singularidade xeográfica.
Santiago de Compostela, 2 de agosto de 2018
ORDE do 6 de agosto de 2018 pola que se modifica a autorización, por cambio de titularidade, do centro privado Sagrado Corazón da Coruña.
Consellería de Cultura, Educación e Ordenación Universitaria — III. Outras disposicións — 23/08/2018

A representante legal do centro privado (CPR) Sagrado Corazón da Coruña solicita o cambio de titularidade a favor da Fundación Educativa Franciscanas Ana Mogas.
Mediante escritura pública notarial do 4 de xullo de 2018, Franciscanas Misioneras de la Madre del Divino Pastor, a través da súa representante, cede a titularidade do CPR Sagrado Corazón a favor da Fundación Educativa Franciscanas Ana Mogas.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Sagrado Corazón da Coruña, código 15004526, a favor da Fundación Educativa Franciscanas Ana Mogas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de agosto de 2018
ORDE do 6 de agosto de 2018 pola que se modifica a autorización, por cambio de titularidade, do centro privado Sagrado Corazón do Carballiño (Ourense).
Consellería de Cultura, Educación e Ordenación Universitaria — III. Outras disposicións — 23/08/2018

A representante legal do centro privado (CPR) Sagrado Corazón do Carballiño (Ourense) solicita o cambio de titularidade a favor da Fundación Educativa Franciscanas Ana Mogas.
Mediante escritura pública notarial do 4 de xullo de 2018, Franciscanas Misioneras de la Madre del Divino Pastor, a través da súa representante, cede a titularidade do CPR Sagrado Corazón a favor da Fundación Educativa Franciscanas Ana Mogas.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Sagrado Corazón do Carballiño (Ourense), código 32002973, a favor da Fundación Educativa Franciscanas Ana Mogas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de agosto de 2018
ORDE do 6 de agosto de 2018 pola que se modifica a autorización, por cambio de titularidade, do centro privado San Francisco de Vilagarcía de Arousa (Pontevedra).
Consellería de Cultura, Educación e Ordenación Universitaria — III. Outras disposicións — 23/08/2018

A representante legal do centro privado (CPR) San Francisco de Vilagarcía de Arousa (Pontevedra) solicita o cambio de titularidade a favor da Fundación Educativa Franciscanas Ana Mogas.
Mediante escritura pública notarial do 4 de xullo de 2018, Franciscanas Misioneras de la Madre del Divino Pastor, a través da súa representante, cede a titularidade do CPR San Francisco a favor da Fundación Educativa Franciscanas Ana Mogas.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado San Francisco de Vilagarcía de Arousa (Pontevedra), código 36012468, a favor da Fundación Educativa Franciscanas Ana Mogas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de agosto de 2018
ORDE do 10 de setembro de 2018 pola que se modifica o prazo de presentación da licenza municipal de obra e dos diferentes permisos administrativos previstos na Orde do 9 de marzo de 2018 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2018.
Consellería do Medio Rural — III. Outras disposicións — 13/09/2018

A Orde do 9 de marzo de 2018 (publicada no DOG núm. 54, do 16 de marzo) pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, establece no artigo 23 como prazo máximo para presentar a correspondente licenza municipal de obras ou calquera outro permiso administrativo, o 15 de setembro de 2018.
E ante as peticións de diferentes organismos para prolongar o dito prazo co fin de poder emitir os preceptivos permisos, cómpre ampliar o dito prazo de presentación da licenza municipal e resto de permisos administrativos.
En consecuencia, de conformidade co previsto no artigo 30.1.3 do Estatuto de autonomía de Galicia e en uso das facultades que me confire a Lei 9/2007, do 13 de xuño, de subvencións de Galicia, e en uso das competencias que me confire a Lei 1/1983, do 22 de febreiro, reguladora da Xunta de Galicia e da súa Presidencia,
Artigo único
A data de presentación da licenza municipal e resto de permisos administrativos prevista no artigo 23 da Orde do 9 de marzo de 2018 de ata o 15 de setembro de 2018, amplíase ata o 15 de outubro de 2018, inclusive.
Disposición derradeira única. Entrada en vigor
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 10 de setembro de 2018
ORDE do 14 de agosto de 2018 pola que se dispón o cesamento dunha vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 24/08/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
O cesamento de Consuelo Castro Rey como vogal representante da Administración xeral do Estado no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 14 de agosto de 2018
ORDE do 14 de agosto de 2018 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 24/08/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
O nomeamento de Javier Suárez García como vogal representante da Administración Xeral do Estado no Consello de Administración da Autoridade Portuaria da Coruña.
Santiago de Compostela, 14 de agosto de 2018
CORRECCIÓN DE ERROS. Resolución do 14 de maio de 2018 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2018.
Axencia Galega das Industrias Culturais — III. Outras disposicións — 13/09/2018

Advertido erro na citada resolución, publicada no Diario Oficial de Galicia número 100, do 28 de maio de 2018, procede facer as oportunas correccións:
Na páxina 26160, na base décimo terceira, onde di: «f) Proxectos rematados nos 6 últimos anos que recibisen previamente unha axuda ao desenvolvemento da Agadic/Xunta de Galicia: 1 punto por proxecto ata un máximo de 4 puntos», debe dicir: «f) Proxectos rematados nos 6 últimos anos que recibisen previamente unha axuda ao desenvolvemento da Agadic/Xunta de Galicia: 1 punto por proxecto ata un máximo de 6 puntos».
ORDE do 23 de agosto de 2018 pola que se establecen condicións de xustificación e pagamento das axudas concedidas pola Consellería do Medio Rural para a reparación de danos causados polos incendios que se produciron en Galicia durante o mes de outubro do ano 2017.
Consellería do Medio Rural — III. Outras disposicións — 27/08/2018

O día 30 de outubro de 2017 publicouse no DOG a Orde conxunta do 27 de outubro de 2017 mediante a cal se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017.
Dado que a orde conxunta deriva do Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro de 2017, e que a disposición derradeira primeira do decreto habilita os distintos titulares das consellerías e das entidades do sector público para que, no ámbito das súas competencias, diten as disposicións necesarias para o desenvolvemento dese decreto adoptando as medidas para a súa aplicación, corresponde á conselleira do Medio Rural a aprobación de condicións de xustificación e pagamento das axudas concedidas, establecendo medidas coherentes co resto da orde conxunta.
En consecuencia co anteriormente exposto, no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Xustificación e pagamento das axudas concedidas pola Consellería do Medio Rural para a reparación de danos causados polos incendios que se produciron en Galicia durante o mes de outubro do ano 2017
As axudas concedidas pola Consellería do Medio Rural para a reparación de danos causados polos incendios que se produciron en Galicia durante o mes de outubro do ano 2017 xustificaranse de conformidade co establecido na Orde conxunta do 27 de outubro de 2017 mediante a cal se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017.
Se o investimento xustificado for menor á contía solicitada, e sempre que se cumpra coa finalidade para a cal se concedeu a subvención, corresponderá igualmente o pagamento do importe concedido, sempre que a contía xustificada sexa igual ou superior a este.
O prazo de execución e xustificación prorrógase ata o 30 de novembro de 2018.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de agosto de 2018
CORRECCIÓN DE ERROS. Orde do 9 de xullo de 2018 pola que se nomean vogais do Xurado de Expropiación de Galicia.
Consellería de Infraestruturas e Vivenda — II. Autoridades e persoal — 11/09/2018

Advertidos erros na Orde do 9 de xullo de 2018 pola que se nomean vogais do Xurado de Expropiación de Galicia, publicada no
Diario Oficial de Galicia
número 153, do venres 10 de agosto de 2018, cómpre facer as seguintes correccións:
Na páxina 37141, onde di: «José Ángel Alonso Guerrero», debe dicir: «José Ángel Alonso Guerreiro».
Na páxina 37141, onde di: «Enrique Domínguez Docampo», debe dicir: «Enrique Rodríguez Docampo».
ORDE do 30 de agosto de 2018 pola que se amplía o prazo de presentación da documentación xustificativa establecido na Orde do 27 de decembro de 2017, pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2018 (IN519B).
Consellería de Economía, Emprego e Industria — III. Outras disposicións — 10/09/2018

O día 17 de xaneiro de 2018 publicouse no
Diario Oficial de Galicia
a Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2018 (IN519B).
No artigo 21.1 das bases, establécese que os concellos beneficiarios terán ata o 31 de outubro de 2018 para presentar a documentación xustificativa da subvención. Tendo en conta a data de resolución das devanditas axudas, motivada polo elevado volume de solicitudes recibidas, o longo proceso de avaliación e resolución das mesmas e, co fin de facer viables os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de execución e xustificación
Amplíase ata o día 15 de novembro de 2018 (inclusive) o prazo para a execución e xustificación dos investimentos que foron obxecto de subvención ao abeiro da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2018 (IN519B).
Disposición derradeira única.
Entrada en vigor
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 30 de agosto de 2018
RESOLUCIÓN do 23 de agosto de 2018 pola que se dá publicidade a unha encomenda de xestión do Servizo Galego de Saúde á Axencia Galega de Infraestruturas para acometer a execución das obras de urbanización da fase 1 do Complexo Hospitalario de Ferrol.
Servizo Galego de Saúde — III. Outras disposicións — 10/09/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, con data do 23 de agosto de 2018, pola que se encomenda á Axencia Galega de Infraestruturas a xestión das actuacións para acometer a execución das obras de urbanización da fase 1 do Complexo Hospitalario de Ferrol.
– Actividade: encargar á Axencia Galega de Infraestruturas a xestión para acometer a execución das obras de urbanización da fase 1 do Complexo Hospitalario de Ferrol.
– Natureza e alcance da xestión encomendada: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte á sinatura da encomenda ata a data de finalización do prazo de garantía das obras.
Santiago de Compostela, 23 de agosto de 2018
RESOLUCIÓN do 23 de agosto de 2018 pola que se dá publicidade a unha encomenda de xestión do Servizo Galego de Saúde á Axencia Galega de Infraestruturas para acometer a execución das obras da fase 1 do Complexo Hospitalario de Ferrol.
Servizo Galego de Saúde — III. Outras disposicións — 10/09/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, con data do 23 de agosto de 2018, pola que se encomenda á Axencia Galega de Infraestruturas a xestión das actuacións para acometer a execución das obras da fase 1 do Complexo Hospitalario de Ferrol.
– Actividade: encargar á Axencia Galega de Infraestruturas a xestión para acometer a execución das obras da fase 1 do Complexo Hospitalario de Ferrol.
– Natureza e alcance da xestión encomendada: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte á sinatura da encomenda ata a data de finalización do prazo de garantía das obras.
Santiago de Compostela, 23 de agosto de 2018
RESOLUCIÓN do 30 de agosto de 2018 sobre ampliación dos prazos establecidos no artigo 24 da Resolución do 30 de marzo de 2017 pola que se establecen as bases reguladoras e se anuncia a convocatoria de subvencións para proxectos de redes de distribución de enerxía térmica con equipamentos de xeración con biomasa para os anos 2017-2018, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020 (Diario Oficial de Galicia número 74, do 18 de abril de 2017).
Axencia Instituto Enerxético de Galicia — III. Outras disposicións — 11/09/2018

De acordo co disposto no artigo 24 das bases reguladoras das axudas, a data límite para executar o proxecto e presentar a documentación xustificativa dos investimentos será o 30 de setembro de 2018.
O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
Doutra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas (LPACAP), no cal se indica que a ampliación se poderá acordar de oficio ou por instancia de parte antes do vencemento do prazo de que se trate e se as circunstancias así o aconsellan.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas nas dificultades existentes para executar e xustificar os investimentos subvencionados na referida data límite, por cuestións de tramitación de autorizacións administrativas previas e de construción e a demora nas entregas de materiais por parte dos provedores. Ademais, non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
Primeiro. Modificar a data límite que figura no artigo 24 das bases reguladoras para executar o proxecto e presentar a documentación xustificativa, ampliando o período de execución das actuacións que se subvencionan e o período para presentar a documentación xustificativa dos investimentos ata o 3 de decembro de 2018.
Segundo. Publicar esta resolución no
Diario Oficial de Galicia
e na páxina web da Axencia Instituto Enerxético de Galicia (www.inega.gal) para os efectos previstos nos artigos 44 e 45.3 da LPACAP.
Terceiro. De acordo co disposto no artigo 32.3 da LPACAP, contra este acordo non cabe recurso de ningún tipo.
Santiago de Compostela, 30 de agosto de 2018